रिपोर्ट के मुताबिक, देश में वाहनों की संख्या बहुत तेजी से बढ़ी है। शुरूआती 60 बरसों (1951-2008) में भारत में 10.5 करोड़ गाड़ियों का पंजीकरण हुआ था। लेकिन दोबारा 10.5 करोड़ वाहनों का पंजीकरण महज महज छह बरसों (2009-15) में हो गया। दूसरी तरफ सार्वजनिक यातायात का इस्तेमाल कम होता जा रहा है। रिपोर्ट में अनुमान लगाया गया है कि शहरों में यात्रा के लिए सार्वजनिक यातायात व्यवस्था का प्रयोग 2000-01 के 75.5 प्रतिशत से गिरकर 2030-31 में महज 44.7 प्रतिशत रह जाएगा।